**CONTRACT** Nr. \_\_\_\_\_\_

din data de \_\_\_\_\_\_\_\_\_\_\_\_\_\_\_2016

**ART. 1** Prezentul contract s-a încheiat în temeiul în temeiul Legii nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general, modificată prin O.U.G. nr.84/2008 şi în conformitate cu legislaţia specifică reprezentată prin Ordinul Preşedintelui Agenţiei Naţionale pentru Sport nr.130/2006 privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor pe ramură de sport judeţene şi ale municipiului Bucureşti, modificat prin Ordinul Preşedintelui Agenţiei Naţionale pentru Sport nr.236/2006.

 (1) **Primăria Comunei Acăţari**, cu sediul în Comuna Acăţari, str. Principală nr.214, judeţul Mureş, codul fiscal 4323578, cont virament RO06TREZ47624670259XXXXX, deschis la Trezoreria Târgu-Mureş, reprezentat de Osvath Csaba, cu funcţia de primar, denumit în continuare **finanţator**,

şi

 (2) Clubul Sportiv ......., cu sediul în localitatea ..., nr. ...., judeţul Mureş, codul fiscal ......./ din data de ......., având contul nr. ....... deschis la ..... sucursala ...., reprezentată de ......u funcţia de preşedinte, având calitatea de coordonator de program/proiect, denumită în continuare **beneficiar**.

ART. 2 (1) Obiectul contractului îl constituie alocarea sumei de **.....** de către finanţator, în vederea realizării de către beneficiar a programului/proiectului ..........

(2) Eliberarea sumelor către beneficiar se va face în 2 tranşe, pe bază de documente justificative.

(3) Nivelul tranşelor este stabilit după cum urmează:

* tranşa I (avans) **.......**  lei;
* tranşa a II-a **.......** lei

 (4) La solicitarea următoarei tranşe beneficiarul trebuie să prezinte finanţatorului un raport privind stadiul implementării programului sau proiectului, din punct de vedere fizic, financiar şi al contribuţiei unităţii de cult, şi documentele adecvate, justificând utilizarea tranşei anterioare.

 (5) Sumele alocate rămase necheltuite după finalizarea programului/proiectului vor fi returnate Consiliului Local Acăţari în termen de maximum 30 de zile.

**ART. 3.** Prezentul contract se încheie pentru perioada cuprinsă între data semnării acestuia de către ambele părţi şi data de **20.12. 2016**.

**ART. 4.** Modul de realizare a fiecărei etape va fi consemnat într-un formular de raportare intermediară completat de reprezentanţii beneficiarului.

**ART. 5** Drepturile şi obligaţiile părţilor

**a) Finanţatorul:**

 - se obligă să pună la dispoziţia beneficiarului sumele reprezentând sprijinul financiar;

 - are dreptul să solicite beneficiarului rapoarte privind derularea programului/proiectului;

 - are dreptul să modifice cuantumul sprijinul financiar alocat sau să rezilieze prezentul contract dacă beneficiarul comunică date, informaţii sau înscrisuri false ori eronate, precum şi în cazul neîndeplinirii sau îndeplinirii necorespunzătoare a obligaţiilor contractuale asumate de către beneficiar.

**b) Beneficiarul:**

 - are dreptul să primească sumele reprezentând sprijinul financiar, în condiţiile prevăzute în prezentul contract;

 - are dreptul să prelungească durata etapelor prevăzută în prezentul contract, în cazul efectuării cu întârziere a plăţilor de către finanţator, dacă această întârziere generează modificări substanţiale în procesul desfăşurării programului sau proiectului;

 - se obligă să utilizeze subvenţia numai în scopul realizării programului/proiectului prevăzut la art. 2 alin.(1);

 - se obligă să reflecte corect şi la zi, în evidenţele sale contabile, toate operaţiunile economico-financiare ale programului/proiectului şi să le prezinte finanţatorului ori de câte ori îi sunt solicitate, pe durata derulării contractului;

 - se obligă să întocmească exact şi corect toate documentele justificative privind utilizarea sprijinului financiar;

 - se obligă să achiziţioneze echipamentele necesare realizării programului/proiectului, în conformitate cu prevederile legale privind regimul achiziţiilor publice;

 - se obligă să specifice, pe durata programului/proiectului, pe afişe, cataloage, alte materiale publicitare, faptul că acestea au fost realizate prin sprijin financiar de la bugetul Consiliului Local Acăţari.

 - se obligă să prezinte finanţatorului, în termen de 15 zile de la data încetării contractului, un raport final de activitate, completat potrivit formularului FR;

* se obligă să accepte controlul şi verificările organului de control al finanţatorului în legătură cu modul de utilizare a fondurilor ce constituie sprijinul financiar primit.
* se obligă să publice într-un ziar de interes judeţean sprijinul financiar obţinut prin proiect.

**ART. 6.** Prezentul contract poate fi modificat prin act adiţional cu acordul ambelor părţi, numai în ceea ce priveşte data desfăşurării proiectului/programului.

**ART. 7.** Prezentul contract poate fi reziliat de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale. Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.

**ART. 8.** Prezentul contract încetează să producă efecte la data rezilierii acestuia sau, după caz, la data prevăzută la **art. 3**.

**ART. 9.** Clauze speciale

 (1) Prezentul contract intră în vigoare la data semnării lui de către ambele părţi şi este valabil până la finalizarea programului/proiectului.

 (2) Perioada de implementare a programului/proiectului este anul **2016**

 (3) Utilizarea sprijinul financiar în alte scopuri decât cele prevăzute în prezentul contract este interzisă şi atrage rezilierea acestuia fără intervenţia instanţei judecătoreşti.

 (4) În cazul în care beneficiarului i s-a notificat rezilierea prezentului contract din vina sa, acesta este obligat ca în termen de 30 de zile de la data primirii notificării să restituie finanţatorului toate sumele primite.

 (5) În ceea ce priveşte restituirea sumelor primite, beneficiarul datorează dobânzi şi penalităţi de întârziere, conform legislaţiei privind colectarea creanţelor bugetare, care se fac venit la bugetul de stat sau, după caz, la bugetul local.

**ART. 10.** Forţa majoră

 (1) Este exonerată de răspundere pentru neexecutare sau executare necorespunzătoare a obligaţiilor ce-i revin partea care a fost împiedicată de intervenţia unui caz de forţă majoră.

 (2) Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.

 (3) Intervenţia forţei majore trebuie comunicată de partea care o invocă în termen de două zile calendaristice de la data apariţiei acesteia.

**ART. 11.** Comunicările între părţi în legătură cu executarea prezentului contract vor fi făcute numai în scris.

**ART. 12.** Prezentul contract constituie titlu executoriu pentru satisfacerea creanţelor rezultate în urma rezilierii.

**ART. 13.** Clauzele prezentului contract se interpretează potrivit prevederilor Codului civil.

**ART. 14.** Eventualele litigii dintre părţi urmează a fi soluţionate pe cale amiabilă. În cazul nerezolvării pe cale amiabilă, litigiile urmează a fi soluţionate de instanţele competente, potrivit legii.

**ART. 15.** Prezentul contract a fost încheiat în trei exemplare având aceeaşi forţă juridică, dintre care două exemplare pentru finanţator şi unul pentru beneficiar.

**FINANŢATOR: BENEFICIAR**:

Comuna Acăţari

 Primar Coordonatorul programului/proiectului

 Osvath Csaba

Secretar,

 Jozsa Ferenc

 Data:\_\_\_\_\_\_\_\_\_\_\_\_\_